РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број:06-2/84-21

16. март 2021. Године

Б е о г р а д

ЗАПИСНИК

СА 22. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 16. МАРТА 2021. ГОДИНЕ

 Седница је почела у 13,00 часова.

 Седници је, сагласно члану 70. став 1. алинеја прва Пословника Народне скупштине, председавао др Александар Мартиновић, председник Одбора.

 Седници су присуствовали чланови Одбора: Верољуб Матић, Бранимир Спасић, Лука Кебара, Ивана Николић, Марина Рагуш и Бранимир Јовановић.

Седници су присуствовали заменици чланова Одбора: Виктор Јевтовић, заменик Драгане Баришић, члана Одбора и Соња Влаховић, заменик Дарка Лакетића, члана Одбора.

 Седници нису присуствовали чланови Одбора: Адам Шукало, Драгана Баришић, Дарко Лакетић, Мирослав Кондић, Небојша Бакарец, Сандра Божић, Ђорђе Милићевић, Угљеша Марковић, Мира Петровић и Шаип Камбери.

Предеседавајући је предложио допуну предложеног дневног реда тачком: Разматарње захтева народног посланика Јелене Жарић Ковачевић за давање позитивног мишљења за обављање другог посла или делатности.

Сагласно члану 93. Пословника, председник Одбора је ставио на гласање предлог за допуну предложеног дневног реда са наведном тачком. Овај предлог је једногласно прихваћен.

По изјашњењу о предлогу за допуну дневног реда , председник Одбора је ставио на гласање Предлог дневног реда 22. седнице у целини.

 На предлог председника, Одбор је једногласно утврдио следећи:

Д н е в н и р е д:

- усвајање записника са 20. и 21. седнице Одбора -

1. Разматрање оставке коју је на функцију народог посланика поднео Милан Савић (01 број:118-408/21 од 11. марта 2021. године);

2. Разматарње захтева народног посланика Јелене Жарић Ковачевић за давање позитивног мишљења за обављање другог посла или делатности(21Број: 02-426/21 од 16. марта 2021. године)

 Пре преласка на рад по утврђеном дневном реду председник Одбора је предложио да се усвоје записници са 20. и 21. седнице Одбора. Одбор је једногласно, без примедби, усвојио записнике са 20. и 21. седнице Одбора.

 **Прва тачка дневног реда:** Разматрање оставке коју је на функцију народог посланика поднео Милан Савић;

 Имајући у виду поднету оставку, председник Одбора је предложио да Одбор Народној скупштини поднесе извештај о наступању случаја из члана 88. став 1. тачка 2. Закона о избору народних посланика у коме се наводи оставка као један од разлога за престанак мандата народном посланику пре истека времена на које је изабран, с предлогом да Народна скупштина констатује престанак мандата именованом народном посланику.

Председник Одбора је предложио да у извештају буде одређен председник Одбора за известиоца на седници Народне скупштине.

 Дискусије није било.

 Одбор је, на предлог председника, једногласно усвојио и Народној скупштини поднео следећи

И З В Е Ш Т А Ј

Одбор је утврдио да је подношењем оставкe народног посланика Милана Савића, изабраног са Изборне листе АЛЕКСАНДАР ВУЧИЋ – ЗА НАШУ ДЕЦУ, наступио случај из члана 88. став 1. тачка 2. Закона о избору народних посланика, у коме се подношење оставке наводи као један од разлога за престанак мандата народном посланику пре истека времена на које је изабран, те предлаже да Народна скупштина, у смислу члана 88. ст. 3. и 4. истог закона, констатује престанак мандата именованом народном посланику.

На тај начин омогућава се избор новог народног посланика, путем додељивања мандата другим кандидатима са наведене изборне листе, у складу са чланом 92. Закона о избору народних посланика.

За известиоца Одбора на седници Народне скупштине одређен је др Александар Мартиновић, председник Одбора.

**Друга тачка дневног реда:** Разматарње захтева народног посланика Јелене Жарић Ковачевић за давање позитивног мишљења за обављање другог посла или делатности.

Председник Oдбора је обавестио чланове и заменике чланова Одбора да је Јелена Жарић Ковачевић поднела захтев за давање позитивног мишљења да уз вршење функције народног посланика обавља посредовање у решавању спорова, на основу Дозволе и Решења које је издало Министарство правде.

Дискусије није било.

На предлог председника, Одбор је једногласно дао позитивно мишљење Јелени Жарић Ковачевић, да уз вршење функције народног посланика, обавља и другу делатност посредовање у решавању спорова на основу Дозволе и Решења које је издало Министарство правде.

 \*\*\*

Седница је завршена у 13,07 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

 Светлана Дедић др Александар Мартиновић